हालांकि उनके अंगरक्षकों को बमों को जाम करने वाली तकनीक मुहैया करवाई गई है जिससे इलेक्ट्रॉनिक सिग्नलों को ब्लॉक किया जा सकता है. स्थानीय मीडिया की ख़बरों में यह कहा गया है.सिसली प्रांत की राजधानी पालेर्मो में चल रहे एक मुकदमे के मुख्य जज निनो दि मैट्टेओ ने यह प्रस्ताव इसलिए ठुकरा दिया क्योंकि वह नहीं चाहते थे कि वह शहर में एक सैन्य वाहन को चलाते हुए दिखें.कोर्रीरे डेला सेरा अख़बार को उन्होने कहा, "बिल्कुल नहीं, पालेर्मो के रिहाइशी इलाक़ों में मैं एक बख़्तरबंद वाहन में नहीं घूम सकता. कृपया मुझसे ऐसा करने के लिए पूछें भी न."जिस गाड़ी की बात की जा रही है वह लिन्से सामरिक वाहन है जिसे इटली की कंपनी आइवेको बनाती है.इससे प्रेरित पैंथर नाम के वाहन को ब्रितानी सशस्त्र बल इस्तेमाल करते हैं.इस दौरान कथित रूप से दि मैट्टेओ के अंगरक्षकों ने मोबाइल बम को जाम करने वाले उपकरण ले लिए हैं. ला रिपब्लिका न्यूज़ वेबसाइट के अनुसार यह उकरण रिमोट से विस्फ़ोटक को डिटोनेट करने से रोक सकते हैं.दरअसल प्रशासन इस मामले को बेहद गंभीरता से ले रहा है.जेल में बंद "सरदारों का सरदार" कहे जाने वाले सल्वाटोरे "टोटो" रिना के अपने साथी कैदियों से सुनवाई के बारे में बातचीत की गुप्त रिकॉर्डिंग से दि मैट्टेओ को जान के ख़तरे के बारे में पता लगा.इस सुनवाई में माफ़िया सरदारों और इटली के उच्च सरकारी अधिकारियों के बीच 1990 की शुरुआत में जानलेवा बम हमलों के सिलसिले को रोकने के लिए किए गए एक गुप्त समझौते के दावों की जांच की जा रही है.गृहमंत्री अन्जेलिनो अल्फ़ानो ने "उन लोगों को बचाने के लिए जो हमें माफ़िया से बचाते हैं", हर कदम उठाने का वायदा किया है.एक अभियोगकर्ता (प्रॉसीक्यूटर) को यह कहते हुए उद्धृत किया गया है कि "एक सफ़ल हमला इटली को 20 साल पहले पहुंचा सकता है."(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)